system
Răspunde în limba română, în stilul Wikipedia, cat mai corect gramatical.
user
Ce poți spune pe larg despre Specie (biologie)?
assistant
În biologie, specia (din lat. species)  este categoria sistematică fundamentală, inferioară genului și superioară subspeciei. În literatura de specialitate există numeroase definiții (peste douăzeci) ale unității taxonomice specie.

Prima folosire a noțiunii de specie 
Noțiunea de specie este folosită pentru prima dată de John Ray în anul 1686 în lucrarea sa Historia plantarum.

Concepția lui John Ray 
Tot în lucrarea amintită, Historia plantarum, Ray dă și o primă definiție acestei categorii sistematice. Astfel, Ray înțelege prin specie grupe, sau totalități de organisme asemănătoare între ele, care au capacitatea să se reproducă între ele și să dea descendenți, care sunt asemănători cu părinții lor. 

Ray evidențiază în lucrarea sa unele caracteristici ale speciei: 
 Caracterul de grup. Specia este formată dintr-un număr de indivizi.
 Capacitatea de înmulțire de sine stătătoare a grupului.
 Asemănarea morfologică și fiziologică a indivizilor care aparțin grupului ce formează specia.
John Ray era fixist și creaționist, atitudine îmbrățișată de majoritatea biologilor epocii sale.
De remarcat că el constată foarte bine că descendenții nu sunt identici cu părinții, ci asemănători.
Ray constată de asemenea că indivizii unei specii se pot modifica în urma schimbării condițiilor mediului. El consideră că aceste variații ale indivizilor sunt abateri întâmplătoare de la tipul de bază al speciei. De asemenea, Ray consideră că aceste variații nu depășesc limitele speciei. Cu toate acestea, Ray admitea că în unele împrejurări poate avea loc transformarea unei specii în alta, așa numita transmutație a speciilor. Exemplele date de el nu sunt însă elocvente.

Concepția lui Linné

Definiție

Concepția lui Buffon

Definiție

Concepția lui Lamarck

Definiție

Concepția lui Darwin

Definiție

Concepția lui Hugo de Vries

Definiție

Modul de scriere al denumirii speciilor

Caracteristicile speciilor

Subcategorii ale unității taxonomice specie 
Subspecie, rasă, formă

În natură există unități de viețuitoare cu descendență comună, având particularități morfologice, fiziologice, biochimice, ecologice, cu o stabilitate relativ ridicată și mai slab variabile în decursul unui șir de generații. Asemenea unități naturale au fost numite specii. În biologie specia este unitatea de bază a biodiversității.

Bazele teoriei moderne a speciilor (numele binar, ca și majoritatea altor aspecte formale ale nomenclaturii biologice), au fost elaborate, în anii 1700 de către Carl Linné, care a generalizat nomenclatura binară, (numită și "sistemul Linnéan"). Potrivit acestei clasificări științifice, unei specii i se atribuie un nume format din două cuvinte în limba latină. Primul dintre ele reprezintă genul de care aparține (scris cu majusculă), urmat de un atribut specific. De exemplu, oamenii aparțin genului Homo și fac parte din specia Homo sapiens. Numele speciei este întregul nume binar și nu doar al doilea termen (atributul specific).

Conform teoriei evoluționiste, specia este caracterizată prin variabilitate.

Speciile pot avea indivizi ce se deosebesc între ei și care formează grupuri ce sunt încadrate în unități sistematice inferioare speciei numite subspecii sau rase geografice, rase sau ecologice. Numeroase specii nu cuprind de loc subspecii sau rase.

Criteriul de bază în stabilirea speciilor 
Criteriul care face să fie considerați doi indivizi ca aparținând la două specii diferite și nu la două subspecii ale aceleiași specii este izolarea reproductivă. În acest caz prin termenul izolare reproductivă se înțelege că doi indivizi se găsesc în același teritoriu și pot veni în contact între ei, însă nu se pot încrucișa între ei și nu pot da descendenți fertili. În acest caz este vorba despre două specii diferite. Dacă se pot încrucișa între ei și pot da descendenți fertili, este cazul unei singure specii, cu două subspecii (dacă există diferențe morfologice, anatomice și fiziologice semnificative între cei doi indivizi).

Numărul de specii 

Conform unor estimări, pe Terra ar putea fi între 30 de milioane și 50 de milioane de specii, incluzând aici și virușii și bacteriile, cea mai mare parte dintre ele, aproximativ 90%, trăind în ecosistemul tropical.
Printre acestea, 750.000 sunt insecte (din care 20.000 de fluturi), 250.000 plante și 42.000 vertebrate.

Vezi și 

 ADN 
 Botanică 
 Charles Darwin 
 Evoluție
 Facultatea germinativă 
 Nomenclatura binară 
 Legea întoarcerilor accelerate 
 Legea Haeckel 
 Portal:Biologie 
 Portal:Biologie/Introducere 
 Portal:Biologie/Biografie selectată 
 Revoluția științifică 
 Singularitate tehnologică 
 Stare de conservare 
 Rasă
 Selecție
 Variabilitate 
 Variație
 Habitat
 Mamifer
 Cal
 Popândău
 Șobolan

Note

Bibliografie 
 Academia Republicii Populare Romîne, Dicționar enciclopedic romîn, Editura politică, București, 1966.

Legături externe 
Noi specii descoperite:
 Terra incognita, 14 aprilie 2008, Mihaela Stanescu, Descoperă
 Top 10 specii descoperite in 2008, 3 iunie 2009, Mihaela Stanescu, Descoperă